CELEX: 32011R1203
Language: bg
Date: 2011-11-18 00:00:00
Title: Регламент за изпълнение (ЕС) № 1203/2011 на Комисията от 18 ноември 2011 година относно класирането на някои стоки в Комбинираната номенклатура

23.11.2011   
            
            
               BG
            
            
               Официален вестник на Европейския съюз
            
            
               L 305/12
            
         РЕГЛАМЕНТ ЗА ИЗПЪЛНЕНИЕ (ЕС) № 1203/2011 НА КОМИСИЯТА
   от 18 ноември 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 ноември 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Комплект за продажба на дребно, съдържащ:
                  —   апарат А: безжичен предавател на сигнали на звука и изображението (телевизия) с вграден безжичен приемник на радиосигнали за дистанционно управление, включващ инфрачервен предавател и две отделни антени, както и
                  —   апарат Б: безжичен приемник на сигнали на звука и изображението (телевизия) с вграден безжичен предавател на радиосигнали за дистанционно управление, включващ инфрачервен приемник и две отделни антени.
                  Комплектът е предназначен да предава сигнал на звука/изображението от външен източник като спътников приемник или възпроизвеждащо устройство за DVD, свързано към апарат А, към друг аудио/видеоапарат като монитор или телевозор, свързан към апарат Б, при обхват от 400 m.
                  Сигналите на звука/изображението, предавани от апарат А към апарат Б на честота 2,4 GHz, са под формата на телевизионни сигнали.
                  Сигналите, предавани от апарат Б към апарат А на честота 433 MHz, се излъчват от устройство за дистанционно управление в инфрачервения спектър. Тези сигнали функционират независимо от сигналите за предаване на звук/изображение.
                  Устройството за дистанционно управление се използва за управление на външния източник, свързан към аудио/видеопредавателя (апарат А).
                  
                      (1) Вж. снимката
               
               
                  8528 71 99
               
               
                  Класирането се определя от Общи правила 1, 3, буква в) и 6 за тълкуване на Комбинираната номенклатура, забележка 3 към раздел XVI и описанието на кодове по КН 8528, 8528 71 и 8528 71 99.
                  Основната функция на апарат А е предаване на сигнали на звука и изображението (телевизия), както е описано в позиция 8525 (вж. забележка 3 към раздел XVI).
                  Основната функция на апарат А е приемане на телевизионни сигнали, както е описано в позиция 8528. Предаването на сигнали, излъчвани от устройството за дистанционно управление, има второстепенен характер (вж. забележка 3 към раздел XVI).
                  Предвид функциите, изпълнявани от апарат А и апарат Б, комплектът е предназначен за предаване и приемане на телевизия.
                  Продуктът е комплект по смисъла на Общо правило за тълкуване (ОПТ) 3, буква б), състоящ се от предавателен апарат от позиция 8525 и приемен телевизионен апарат от позиция 8528. Като се има предвид, че нито един от тези компоненти не предава на комплекта основния му характер, се изключва класиране по силата на ОПТ 3, буква б).
                  Тъй като комплектът не може да бъде класиран съгласно ОПТ 3, буква а) или ОПТ 3, буква б), той следва да бъде класиран съгласно ОПТ 3, буква в) в код по КН 8528 71 99 като друг приемен телевизионен апарат, непредназначен да съдържа видео дисплей или видео екран.
               
            
         
      
                  
                     
               
               
                  
                     
               
            
         (1)  Снимката е само за информация.